Adraku

Adraku (kohakääne AdrakusseEesti kohanimeraamat, lk. 26) on küla Jõgevamaal Mustvee vallas.

Adraku asub Avinurmest 7 km lõunas.Eesti kohanimeraamat, kaart 16

Küla on esmamainitud 1599. aastal kujul Adrakusz. Järgmised mainimised olid 1601. aastal kujul Adrakon, 1624. aastal kujul Adrakõndo ja 1758. aastal kujul Addrakatz. Küla asus Torma kihelkonnas ja kuulus Avinurme mõisale.

1977. aastal liideti Adrakuga kirdes olev Kütametsa ja idas olev Tõnussaare küla.

Aastatel 1992–2017 (kuni Eesti omavalitsuste haldusreformini) kuulus küla Ida-Virumaal Avinurme valda.

Külanimi on tulnud sõnast "ader". Nimi võib sisaldada liidet -k tähenduses 'adramaa suurune ala'. Karksis ja mujal ongi sõna "ader" tähendanud adramaad. Esimesed kirjapanekud viitavad võimalusele, et esialgu oli tegu liitnimega adra + kõnd : kõnnu 'tühermaa'.

 Viited 

Kategooria:Mustvee vald
Kategooria:Jõgeva maakonna külad